2019. április 8.

Éves közgyűlés

**Összpontosítás a fenntartható, nyereséges fejlődésre**

* **A 2018-as pénzügyi évben rekordszintű nyereség és profit**
* **Rekordszintű, 1,85 eurós osztalék elsőbbségi részvényenként (+3,4%)**
* **Nagyon jó előrelépés a stratégiai prioritások végrehajtásában**
* **A növekedési kezdeményezések kiemelik a nyereséges növekedés iránti elkötelezettséget**
* **A 2019-es évre vonatkozó kilátások megerősítve**

Düsseldorf – A Henkel éves Közgyűlésén a vállalat igazgatóságának elnöke, Hans Van Bylen bemutatta a **2018-as pénzügyi év kulcsfontosságú fejleményeit** és kiemelte a **vállalat stratégiai prioritásainak megvalósításában elért előrehaladást.**  Továbbá kifejtette azokat a **növekedést célzó kezdeményezéseket,** amelyeket a vállalat az év elején bejelentett. A Henkel 2018-ban elért jó üzleti teljesítménye alapján Hans Van Bylen bejelentette a **vállalat történelmének legmagasabb osztalék**fizetését, valamint megerősítette a **2019-es, jelenlegi pénzügyi évre kiadott előrejelzést is.**

„A Henkel **pénzügyileg nagyon stabil**. 2018-ban tovább folytattuk a **nyereséges növekedést**. Jó szerves növekedést értünk el, **rekord nagyságú nyereséggel és profittal.** Ezért javasoltunk a közgyűlésnek **rekordszintű, elsőbbségi részvényenként 1,85 euró osztalékot,** mely közel **53 000 munkatársunk elkötelezettségének eredménye**. Odaadó munkájuk, vállalkozó és ügyfélközpontú szemléletük szolgált alapul vállalatunk tavalyi, sikeres fejlődéséhez. Ezért a teljes igazgatóság nevében szeretném kifejezni hálámat munkatársainknak” – mondta Hans Van Bylen

**Dr. Simone Bagel-Trah,** a Részvényesi Tanács és a Felügyelő Bizottság elnökasszonya megköszönte az igazgatóságnak és minden egyes alkalmazottnak a 2018-as pénzügyi évben tanúsított kimagasló elkötelezettségét.

Hans Van Bylen és Dr. Simone Bagel-Trah megköszönte **Kathrin Menges munkáját,** aki 20 éve dolgozik a Henkelnél, és 2011 óta tagja a Henkel Igazgatóságának az emberi erőforrások, az infrastrukturális szolgáltatások és a fenntarthatóság területek felelőseként. 2019. április 9-i hatállyal az **igazgatóságban Kathrin Menges utódja Sylvie Nicol lesz.**

**Az osztalék új rekordszintet ért el**

**Mindkét részvényosztályra 3,4 százalékos osztalékemelést,** az elsőbbségi részvényekre 1,85 eurót, a törzsrészvényekre 1,83 eurót javasolt a közgyűlés. „Ezek új csúcsokat jelentenek és tükrözi arra irányuló elkötelezettségünket, hogy **vonzó hozamot** nyújtsunk részvényeseink számára. Továbbra is ezen az úton kívánunk haladni” – mondta Hans Van Bylen.

Ezért a Henkel bejelentette, hogy az **osztalékfizetési arány sávszélességét 30-40 százalékra** emeli (korábban 25-35 százalék volt).

**Kilátások a 2019-es pénzügyi évre**

A jelenlegi pénzügyi évre vonatkozó várakozások tekintetében Hans Van Bylen elmondta: „Továbbra is olyan, **kihívást jelentő piaci környezetben** dolgozunk, amelyet bizonytalanság és volatilitás jellemez. Összességében azt várjuk, hogy a 2019-es pénzügyi évben a **devizahatások** gyengüljenek az előző évhez képest. De még mindig negatív hatást várunk az alacsony egyszámjegyű százalékos tartományban. Az alacsony egyszámjegyű százalékos tartományban az **alapanyagok árainak** emelkedésére is számítunk.”

Ugyanakkor Hans Van Bylen megerősítette a 2019-es pénzügyi évre kiadott **előrejelzést**: A Henkel 2 és 4 százalék közötti **szerves árbevétel növekedést** vár. **A korrigált EBIT marzs tekintetében** a vállalat 16-17 százalékos tartományt vár, valamint **az elsőbbségi részvények (EPS) korrigált hozamának** 5% körüli növekedését az előző évhez képest állandó árfolyamon.

**Henkel 2020+: A stratégiai prioritások megvalósítása jól halad**

„A Henkelnél **világos, hosszú távú stratégiát** követünk: Fenntartható nyereséges növekedést kívánunk elérni. Ezért a Henkel négy **stratégiai prioritást** határozott meg: a növekedés ösztönzését, a digitalizáció felgyorsítását, az agilitás növelését és a növekedés finanszírozását. Az elmúlt két évben nagyon jó előrehaladást értünk el a stratégia végrehajtásában és sikeresen megvalósítottuk a **legfontosabb stratégiai kezdeményezéseket** minden területen” – mondta Hans Van Bylen.

A **további növekedési lehetőségek felkutatáshoz,** főként a **fogyasztási cikkekkel kapcsolatos üzletágaiban,** valamint **a digitális átalakítás** további felgyorsításához a Henkel januárban bejelentette, hogy 2019-től kezdődően évente mintegy 300 millió euróval növeli ez irányú befektetéseit.

**Világos elkötelezettség Európa iránt**

A májusi európai választásokat tekintve Hans Van Bylen egységes európai megjelenésre szólított fel: „Európa olyan gazdasági térség, ahol mintegy 500 millió ember él. **Világos érdekeink fűződnek egy erős Európához.** Ez az, ami iránt elköteleztük magunkat, még akkor is, ha sok a teendő, és sokat kell fejlődni annak érdekében, hogy Európa a jövőben továbbra is sikeres legyen a nemzetközi versenyben, és kiáll a béke és a jólét mellett.

**Társadalmi felelősségvállalás**

A Henkel évek óta **vezető szerepet tölt be a fenntarthatóság** területén. 2018-ban a Henkel eredményeit ismételten elismerték különböző rangsorokban és minősítésekben. „A fenntartható gondolkodás és cselekvés vállalati kultúránk és értékeink részét képezi. A fenntartható fellépést versenyelőnynek tekintjük” – tette hozzá Hans Van Bylen.

Különös hangsúlyt fektetünk a műanyagok **felelősségteljes használatára.** A Henkel ambiciózus célokat tűzött ki ezen a területen: Teljesen újrahasznosítható csomagolás és nagyobb arányú újra feldolgozott műanyagok. A Henkel számos **nemzetközi kezdeményezésben és partnerségben** is részt vesz. Ezek magukban foglalják a ‘Plastic Bank’ és az ‘Alliance to End Plastic Waste’ kezdeményezéseket is. Hans Van Bylen azonban hangsúlyozta, hogy ezt a kihívást csak együttesen lehet megoldani.

**A sokféleség előmozdítása**

Hans Van Bylen kiemelte, hogy a Henkelben a sokféleség jelentősége fontos: „A világ több mint 100 országában tevékenykedünk, és elősegítjük a vállalton belüli sokszínűséget. Számunkra a **sokszínű munkaerő** megteremtése **egyértelmű** **sikertényező**. Ez nemcsak a különböző nemzetiségek és kultúrák vonatkozásában van így, hanem a női munkatársaink arányát tekintve is, ebben a Henkel kiemelkedő helyet képvisel a DAX vállalatok között” – mondta Hans Van Bylen.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2018-ban 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Ez a tájékoztatás a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapulnak. A jövőre vonatkozó állításokat olyan és hasonló szavakkal fejezzük ki, mint a „vár”, „szándékozik”, „tervez”, „jósol”, „feltételez”, „vél”, „becsül” és hasonló kifejezések. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Ez a dokumentum - az alkalmazandó pénzügyi beszámolási keretrendszerben nem egyértelműen meghatározva - tartalmazza azokat a kiegészítő pénzügyi intézkedéseket, amelyek alternatív teljesítménymutatók, vagy azok lehetnek (nem GAAP-intézkedések). Ezeket a kiegészítő pénzügyi intézkedéseket nem szabad külön-külön vagy a Henkel nettó eszközeinek, illetve pénzügyi pozícióinak vagy eredményeinek vagy ezek alternatíváinak tekinteni, a konszolidált pénzügyi kimutatásaiban szereplő vonatkozó pénzügyi beszámolási keretrendszer szerint. Más, hasonlóan megnevezett alternatív teljesítménymutatókat jelentő vagy leíró vállalatok eltérő módon számíthatják ki őket.

Ezt a dokumentumot csak tájékoztatási célból bocsátották ki, és nem célja befektetési tanácsadás, vagy értékpapírokra vonatkozó eladási ajánlat, vagy vételi ajánlat kérése.

**Kapcsolat**

**Befektetők és elemzők Sajtó & Média**

**Lars Korinth Lars Witteck**

Tel.: +49 211 797 - 1631 Tel.: +49 211 797 - 2606

Email: lars.korinth@henkel.com Email: lars.witteck@henkel.com

**Mona Niermann Wulf Klüppelholz**

Tel.: +49 211 797 - 7151 Tel.: +49 211 797 - 1875

Email: mona.niermann@henkel.com Email: wulf.klueppelholz@henkel.com

**Steffen Nix Jennifer Ott**

Tel.: +49 211 797 - 6459 Tel.: +49 211 797 - 2756

Email: steffen.nix@henkel.com Email: jennifer.ott@henkel.com

**Dorothee Brinkmann Hanna Philipps**

Tel.: +49 211 797 - 5299 Tel.: +49 211 797 - 3626

Email: dorothee.brinkmann@henkel.com Email: hanna.philipps@henkel.com

Henkel AG & Co. KGaA

Dispiter Dorottya

Tel. (1) 372-5555

Email: vallalati.kommunikacio@henkel.com

Henkel Magyarország Kft.

Vállalati kommunikáció